CELEX: C2007/056/70
Language: fi
Date: 2007-03-10 00:00:00
Title: Asia T-13/07: Kanne 12.1.2007 — Cemex UK Cement v. komissio

10.3.2007   
            
            
               FI
            
            
               Euroopan unionin virallinen lehti
            
            
               C 56/37
            
         Kanne 12.1.2007 — Cemex UK Cement v. komissio
   (Asia T-13/07)
   (2007/C 56/70)
   Oikeudenkäyntikieli: englanti
   Asianosaiset
   
      Kantaja: Cemex UK Cement Ltd (Thorpe, Yhdistynyt kuningaskunta) (edustajat: asianajajat D. Wyatt, QC, S. Taylor, solicitor, S. Tromans ja C. Thomann)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 29.11.2006 tekemä päätös, joka koskee Yhdistyneen kuningaskunnan direktiivin 2003/87/EY (1) mukaisesti esittämiä kasvihuonekaasujen päästöoikeuksien kansallisia jakosuunnitelmia, on kumottava siltä osin kuin
               
                           —
                        
                        
                           kyseisessä päätöksessä ei vastustettu kantajalle jaettua päästöoikeuksien jako-osuutta tai siinä hyväksyttiin kyseinen jako-osuus, joka koskee kantajan Rugby-tehdasta ja joka oli 343 838 tonnin suuruiselta osalta liian pieni ja laiton
                        
                     
                           —
                        
                        
                           kyseisessä päätöksessä ei vastustettu kantajan kanssa kilpailevien sementin valmistajien jako-osuutta tai siinä hyväksyttiin kyseinen jako-osuus, joka oli kantajan liian pienen jako-osuuden muodostavan 343 838 tonnin suuruiselta osalta liian suuri ja laiton
                        
                     
                           —
                        
                        
                           kyseisessä päätöksessä ei vastustettu Yhdistyneen kuningaskunnan kansallisen jakosuunnitelman 3 kohdan 7 ja 8 alakohdassa sekä sen liitteessä C olevassa 28 ja 30 kohdassa vahvistettua jakomenetelmää tai siinä hyväksyttiin kyseinen jakomenetelmä siltä osin kuin mainitussa menetelmässä käsitellään sementtitehdasta toimintansa aloittavana sementtitehtaana sinä vuonna, kun se otettiin käyttöön, ja käsitellään kyseistä vuotta tällaisen tehtaan ensimmäisenä toimintavuotena sekä lasketaan päästöoikeudet kyseessä olevan tehtaan käyttöönottovaiheen tosiasiallisesta pituudesta riippumatta sen perusteella, mikä oli päästöjen keskiarvo vertailuajankohtana eli vuosina 2000-2003, eikä oteta huomioon päästöjä sen vuoden osalta, jolloin päästöt olivat alhaisimmat
                        
                     
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevassa kanteessa, joka on nostettu EY 230 artiklan nojalla, vaaditaan, että ensimmäisen oikeusasteen tuomioistuin kumoaa asian kannalta merkityksellisiltä osin komission 29.11.2006 tekemän päätöksen, joka koskee Yhdistyneen kuningaskunnan direktiivin 2003/87/EY mukaisesti esittämiä kasvihuonekaasujen päästöoikeuksien kansallisia jakosuunnitelmia.
   Kantajan esittämät kumoamisperusteet koskevat lähinnä sitä, että komissio ei väitetysti vastustanut kantajan Rugby-tehtaalle jaettua liian pientä päästöoikeuksien jako-osuutta tai se hyväksyi kyseisen jako-osuuden, josta seuraa kantajan mukaan, että
   
               —
            
            
               kyseinen tehdas on laittomasti syrjinnän kohteena, koska mainitun tehtaan käyttöönottovaihetta ei oteta riittävästi huomioon ja koska tämän tehtaan jako-osuus perustetaan päästöajanjaksoon, jonka Yhdistyneen kuningaskunnan viranomaiset tiesivät olevan epäedustava
            
         
               —
            
            
               kantajan Cemex Espana -nimisen emoyhtiön sijoittautumisoikeutta rajoitetaan, koska kyseistä emoyhtiötä väitetysti estetään käyttämästä perusvapautta ja tehdään siitä vähemmän houkuttelevaa, mitä ei voida perustella yleiseen etuun liittyvillä pakottavilla syillä
            
         
               —
            
            
               siinä on yhdessä tästä seuraavan kantajan kilpailijoiden liian suuren jako-osuuden kanssa kyse EY 87 ja EY 888 artiklan vastaisesta valtiontuesta.
            
         
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL L 275, 25.10.2003, s. 32).